 Ìdájọ Sàràkí: Ẹnu kò sìn lára Sàràkí àti Buhari Àwọn ènìyàn ti fẹsì lórí ẹrọ ayélujára nípa ìdájọ iléẹjọ gígá wípé ẹsún tí wọn fi kan ààrẹ ilé asòfin kò ní ẹsẹ ńlẹ. Ilé ẹjọ náà ni kò sí ẹrí tó dáju lórí gbogbo ẹsun ti wọn kan-an Adajọ Dattijo Muhammad tó darí ìgbimọ ẹlẹni márùn-un to gbọ igbẹjọ náà nilé ẹjọ sọ pe gbogbo ẹri to wà níwajú ilé ẹjọ jẹ àhesọ lásán. Àwọn iròyin tì ẹ leè ní ìfẹ síí: Ekiti Election: Pọpọ sinsin idibo n lọ lori lawọn wọọdi Àbájáde ìgbẹjọ ọhún wáyé nitorí pé àwọn ẹlẹrìí mẹrin to yojú sí ilé ejọ tó ń rí sí ìkédé ohun ini ẹni CCT kò fi di ẹri wọn múlẹ tó, lati ti ọwọ ààrẹ ilé ìgbìmọ asòfin bọ sọlọ ẹsun ti wọn fi kan-an. Lọsàn-àn yìí ní adájọ Centus Nweze sọ pé Bukola Saraki jàre ẹsun náà, tó si da ẹsun ìjọba àpapọ sí igbó. Wayi o, awọn ọmọ Naijiria ti n fi ero wọn han lori idajọ ileẹjọ giga to fagilé gbogbo ẹsun tó nii ṣe pẹlu àìkéde dúkìá ààrẹ ilé ìgbìmọ aṣofin agba, Bukola Saraki, ti ìjọba àpapọ fi kan an. Ilé ẹjọ náà ni kò sí ẹrí tó dáju ló gbogbo ẹsun ti wọn kan-an Bukola Saraki, nigba to n fesi ninu atẹjade to fi sita sọ wi pe, igbẹjọ naa to ti bẹrẹ lati ọdun 2015, fihan gbangba pe, olotitọ eniyan ni oun, ati wi pe idukoko-mọni ni ẹsun ti wọn fi kan oun. Kin ni awọn ọmọ Naijiria ri si idajọ ọhun ? Lara awọn eniyan to fi ero wọn han loju opo kansiraẹni Twitter, fi ẹsun kan Aarẹ Buhari wi pe oun ati awọn osisẹ rẹ ni wọn wa ni idi ẹsun ti wọn fi kan aarẹ ile igbimọ asofin agba naa. Wọn fi kun pe ijọba yoo tun pariwo pe ẹka idajọ ni orilẹede Naijria ko se isẹ wọn bii isẹ. Amọ, awọn ẹlomiran lori Facebook ati Twitter fi ẹsun kan ileẹjọ wi pe otubantẹ ni igbẹjọ ti wọn se, ati wi pe iwa ibajẹ ti gbinlẹ lorilẹede Naijiria, paapaa ni ẹka eto idajọ. Àwọn ènìyàn ti fẹsì lórí ẹrọ ayélujára nípa ìdájọ iléẹjọ gígá wípé ẹsún tí wọn fi kan ààrẹ ilé asòfin kò ní ẹsẹ ńlẹ. : Ilé ẹjọ gíga orílẹ-èdè Nàìjíríà ti fagilé gbogbo ẹsun tó níi ṣe àìkéde dúkìá ti ìjọba àpapọ fi kan ààrẹ ilé ìgbìmọ aṣofin agba, Bukola Saraki, to si rii bí èyí ti kò lẹsẹ nílẹ. 